**Република Србија**

**Град Ужице**

**Градска општина Севојно**

**III Број 06 –34/23**

**Датум: 25.01.2023.год.**

 Веће Градске општине Севојно, на седници одржаној 25.01.2023. године, разматрајући Захтев за коришћење просторија удружења „Организација младих Севојно“ из Севојна број 28/23 од 24.01.2023. године, на основу члана 42. Статута Градске општине Севојно (Службени лист Града Ужица број 13/19) и члан 29. Пословника Већа градске општине, („Службени лист града Ужица“, број 16/19) донело је

 **ЗАКЉУЧАК**

**1.ОДОБРАВА СЕ** коришћење просторија Омладинског клуба у Севојну у улици Александра Вучковића број 5. удружењу „Организација младих Севојно“ из Севојна у сврху одржавања културних и едукативних садржаја за децу и младе из Севојна - креативних дечјих радионица и припремне наставе за ученике осмог разреда – српски језик и математика, у следећим терминима:

- средом 17.00 – 19.30 часова

- викендом (субота или недеља) 10.00 – 14.00 часова.

 **2.** Уколико дође до евентуалних промена у вези коришћења термина, корисник просторија ће бити благовремено обавештен.

 **3.** Корисник просторија је у обавези да поступа у складу са Одлуком Већа III број 06-10/23 од 11.01.2023. године којом су дефинисани услови под којим се могу користити просторије Омладинског клуба у Севојну.

 **ПРЕДСЕДАВАЈУЋИ**

 **ЗАМЕНИК ПРЕДСЕДНИКА**

**ГРАДСКЕ ОПШТИНЕ СЕВОЈНО**

 **Мијодраг Пејић, с.р.**